पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना आपदा के बीच मंगलवार से चयनित पैक्सों द्वारा एमएसपी पर किसानों से गेहूं की खरीदारी शुरू कर दी गई है। हालांकि अभी भी कुछ अधिकारी व कर्मी संक्रमित हैं, बावजूद जिले के किसानों को उनके उपज का सही मूल्य देने काे लेकर प्रशासन द्वारा सतर्कता व दिशा निर्देशों के अनुपालन के साथ गेहूं खरीदारी को लेकर चयनित पैक्सों को रही झंडी दे दी गई है। इसके तहत नानपुर, बथनाहा, बाजपट्टी में पैक्स व व्यापार मंडल द्वारा किसानों से खरीदारी शुरू कर दी गई है। कोइली पंचायत के किसान अवधेश पाठक ने बताया कि उनके द्वारा पैक्स को गेहूं बेची गई है। बताया गया है कि इस बार गेहूं का न्यूनतम समर्थन मूल्य 1975 रुपया है। किसान इस मूल्य पर अपने पसंद के किसी भी चयनित पैक्स एवं व्यापार मंडल को अपना गेहूँ बेच सकते हैं। प्रशासन द्वारा गेहूं खरीद के लिए निर्धारित समय सीमा 31 मई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn